open-index/open-wikipedia-markdown huggingface dataset:
Halštatská kultúra

náhľad|Miniatúrny model dediny z obdobia halštatskej kultúry.
**Halštatská kultúra** je hlavná archeologická kultúra halštatskej doby. Bola rozšírená cca v rokoch 700 až 400 pred Kr. od východného Francúzska na západe po Panónsku panvu na východe (na juhozápadnom Slovensku ako tzv. kalenderberská kultúra) a vyskytovala sa aj na severozápadnom Balkáne. Nazvaná je podľa nálezu rozsiahleho pohrebiska v rakúskom Hallstatte.

## Rozdelenie
Rozlišuje sa:
*západohalštatský okruh
*východohalštatský okruh (východoalpská halštatská oblasť, východoalpský okruh)
**severovýchodoalpská halštatská oblasť (severovýchodohalštatský okruh, severovýchodoalpský okruh) – napríklad kalenderberská kultúra
**juhovýchodoalpská halštatská oblasť (juhovýchodohalštatský okruh, juhovýchodoalpský okruh)

Tieto sa delia na početné lokálne skupiny a kultúry.

## Etnicita
Pre toto obdobie už existujú pokusy priradiť kultúru známym etnikám. Západohalštatský okruh je zrejme spätý s vystúpením historickych Keltov. Halštatská oblasť východných Álp patrila zrejme Ilýrom a Venetom, jadranská oblasť takisto Ilýrom.

## Zdroje
* halštatská kultúra. In: 
* 

Kategória:Archeologické kultúry zo železnej doby
Komplex (psychológia)

**Komplex** je v psychológii v niektorých teóriách nevedomá relatívne osamostatnená štruktúra predstáv a tendencií citovo podložených. Napríklad komplex menejcennosti či oidipovský komplex.

## Iné projekty

## Externé odkazy
* 

Kategória:Psychológia
Komplex menejcennosti

**Komplex menejcennosti** (z  = zhrňujúci, zahrnuvší, súbor) je podľa Alfreda Adlera komplex prameniaci z vedomia závislosti od druhých ľudí v modernej spoločnosti a spojený so snahou túto závislosť, menejcennosť, prekonať získaním určitej sociálnej pozície, moci a pod.; pri zlyhaní únik do neurózy.

Tento cit osobnej a osobitne orgánovej nedostatočnosti je človeku trápny, jasne si ho uvedomuje a domýšľa pravdepodobné alebo i nepravdepodobné dôsledky. Spravidla sa ho snaží kompenzovať (túžba po moci, šikanovanie podriadených, snaha svoj komplex nahradiť v inej oblasti). Ak je kompenzácia nedostatočná alebo nadmerná, vznikajú poruchy správania a prežívania (únik do neurózy). Komplex menejcennosti sa spája s necitlivosťou na kritiku, ale aj s hyperkritickosťou voči iným.
## Externé odkazy
* 

Kategória:Sociálna psychológia
Logický

**Logický** je primeraný myšlienkovým zákonom, myšlienkovo správny. Logický je tiež týkajúci sa logiky.

## Externé odkazy
* 

Kategória:Logika
Oidipov komplex

**Oidipov komplex** alebo **oidipovský komplex** je významový útvar tvorený súhrnom zážitkov a citov vzťahujúcich sa na milostné postoje voči rodičom. Ide o túžbu chlapca po telesnej matkinej láske a nenávisť voči konkurentovi otcovi s úmyslom sa ho zbaviť resp. túžbu dievčaťa po
telesnej láske otcovej a nenávisť voči matke s prianím ju odstrániť (to druhé sa nazýva aj Elektrin komplex). 

Názov pochádza z báje o kráľovi Oidipovi, ktorý sa skutočne oženil so svojou matkou a zavraždil otca (bez toho, že by vedel, že to sú jeho rodičia). Oidipov komplex končí u chlapca v dôsledku strachu z kastrácie vzdaním sa nebezpečných túžob a stotožnením sa s mocným konkurentom – otcom. U dievčaťa vyúsťuje Oidipov komplex do presvedčenia, že bolo z trestu kastrované, závidením penisu
a identifikáciou s mocnou matkou. Podľa Freuda, ktorý učenie o Oidipovom komplexe vypracoval, prežíva tento komplex každý človek, a to vo veku medzi 3 a 5 rokmi.

## Externé odkazy
* 

Kategória:Psychológia
Kategória:Sigmund Freud
Logika a veda

**Logika a veda** je každá veda predpokladá logiku. Vedecký systém musí byť logicky vybudovaný a
bádanie sa musí realizovať v zmysle logiky, a to dvojakým spôsobom:
* Vedecké skúmanie je väčšinou poznanie nepriame, teda usudzovanie. Správnosť usudzovania však je predmetom logiky.
* Bádateľ musí postupovať *metodicky*, pričom všeobecné metodické princípy sú predmetom logiky.

## Externé odkazy
* 

Kategória:Logika
Komplementácia

**Komplementácia** môže byť:
*dopĺňanie (do celku, kompletu)
*skrátene: genetická komplementácia
Komponent

**Komponent** môže byť:
* súčiastka, zložka dajakého celku
* v technike: unifikovaný výrobok z produkcie všeobecného použitia (napr. motor, pneumatická aparatúra)
* v matematike: 
**časť, zložka veličiny, najmä vektora
**v teórii grafov: súvislý podgraf grafu, pozri komponent grafu
* v jazykovede: časť zloženiny, pozri zložené slovo
Aletická logika

**Aletická logika ** alebo **logika nevyhnutnosti a možnosti** je neklasická modálna logika, ktorá skúma úsudky, v ktorých vystupujú aletické modality nutnosti a možnosti.

## Externé odkazy
* 

Kategória:Logika
Komponovanie hudby

**Komponovanie hudby** je spôsob produkcie hudby pri ktorom hudobný skladateľ utvára, upevňuje vlastnú predstavu znenia hudobného diela ako umeleckej transformácie reality a snaží sa túto predstavu ako jeden z množiny budúcich významových útvarov vyjadriť znakovým systémom: skladateľ vykoná zápis predstavy znenia diela notovým zápisom. Pritom dochádza k reštrukturalizácii a transformácii obrazov vo vzťahu k požadovanému cieľu.

Pri komponovaní dochádza k odstupu, ktorý delí vlastný zrod diela od jeho uvedenia (zvukovej realizácie). Časový úsek, v ktorom celok alebo jeho jednotlivé fragmenty vznikajú, nezodpovedá svojim rozsahom časovému úseku, v ktorom ako hudba neskôr zaznieva. Je niekedy až nesúmeriteľne dlhší – dielo vzniká týždne alebo roky. Tým je daná možnosť realizovať konkrétny tvorivý proces ako sériu viac-menej rozpojitých tvorivých aktov umožňujúcich postupné dozrievanie koncepcie, oprava neuspokojivých riešení, neustále domýšľanie vzťahov čiastkových štruktúr a koncepcie, využitie tvorivých postupov, ktoré predpokladajú selekciu náhodných variácií a pod.

Kompozičná činnosť tohto typu sa prakticky viaže na existenciu notového písma, prípadne dnes aj zvukového záznamu.

## Externé odkazy
* 

Kategória:Hudba
Heladská kultúra

**Heladská kultúra** alebo **heladské obdobie** bola egejská kultúra na gréckej pevnine južne od Macedónie v rokoch 2800 až 1100 pred Kr., teda zhruba počas medenej a bronzovej doby.

Periodizácia:
* ranoheladská kultúra 2800 pred Kr.(/3000)–2100 pred Kr.(/2000)
* strednoheladská kultúra 2100 pred Kr.(/2000)–1500 pred Kr.(/1550/1600) 
* neskoroheladská kultúra 1500 pred Kr.(/1550/1600)–1100 pred Kr.(/1060/1125) = mykénska kultúra

## Zdroje
* heladská kultúra. In: 
* 

Kategória:Archeologické kultúry z bronzovej doby
Kategória:Eneolit
Americká logika

**Americká logika ** je smer a koncepcia modernej logiky rozvíjanej v USA od konca 19. stor.

## Externé odkazy
* 

Kategória:Logika
Kompozícia

**Kompozícia** môže byť:
*rozloženie, usporiadanie resp. skladanie prvkov celku
*zliatina, zmes, zlúčenina, výsledok spojenia látok
*písomná klasifikovaná školská úloha
*v umení a štylistike vôbec:
**umelecké dielo (najmä hudobné a výtvarné)
**(vý)stavba diela (obsahová aj formálna), pozri napr. kompozícia (výtvarné umenie), kompozícia (literatúra)
*v muzikológii: 
**hudobné dielo
**náuka o skladbe, pozri kompozícia (náuka)
**komponovanie
*v architektúre: pozri architektonická kompozícia
*v jazykovede: tvorenie slov skladaním z viacerých častí, pozri kompozícia (jazykoveda)
*v šachu: problém daný postavením spolu s výzvou na riešenie, pozri kompozícia (šach)
*v sklárstve: kompozičné sklo, štras
*v hutníctve: ložiskový kov
*v lekárstve: zloženie, hlavná časť lekárskeho predpisu
*v matematike:
**vo viacerých kontextoch: zloženie
**v algebre všeobecne: kompozícia (algebra) (alebo jej výsledok)
**kompozícia (grafov)
**rozklad (nezáporného celého čísla)
**kompozícia (kvadratických foriem)
**kompozícia (tried kvadratických foriem)
**súčin (slov)
**kompozícia (morfizmov)
**kompozícia (funktorov)
**súčin (binárnych relácií)
Hohokamská kultúra

**Hokohamská kultúra** bol kultúrny prejav indiánskych kmeňov v púštnej oblasti riek Salt a Gira v južnej Arizone v USA v rokoch 100 pred Kr.- 1200.

## Externé odkazy
* 

Kategória:Archeologické kultúry
Kategória:Domorodí obyvatelia Severnej Ameriky
Kategória:Spojené štáty americké
Kompromis

**Kompromis** (lat.) je vzájomné vyrovnanie strednou cestou alebo dohoda na základe vzájomných obojstranných ústupkov.

Na začiatku rokovania majú obe (alebo viacero strán) svoje vlastné často navzájom sa vylučujúce predstavy o riešení sporu.

## Iné projekty

## Externé odkazy
* 

Kategória:Diplomacia
Kategória:Asertivita
Antická logika

**Antická logika** je logika starogrécka a logika starorímska. 

Antickú logiku podnecovali v jej rozvoji novovznikajúce vedy, ktoré sa vyčleňovali z filozofie, ako matematika, astronómia, lekárstvo, biológia a i. Ďalej to boli motívy spoločenské, zvýšené nároky na riadenie spoločnosti, požiadavky právnej praxe a s tým súvisiaca potreba vedieť vypracovať obranu obhajovaného stanoviska a vymedziť stanovisko odporcovo. Ďalej sú to podnety svetonázorové, najmä snaha o úplnosť výkladu sveta z nejakých princípov. Tým všetkým sa logické skúmanie sústreďuje jednak na okruh určený požiadavkou, aby javy a ich väzby, t. j. fakty, boli spoľahlivo a presne zachytené, jednak na okruh, ktorý by sme mohli označiť termínom *[[dedukcia]]*.

## Externé odkazy
* 

Kategória:Logika
Zložené slovo

**Zložené slovo** (iné názvy: **kompoezitum**, **zloženina**) je slovo obsahujúce aspoň dve koreňové morfémy a spravidla spájaciu morfému. Napr. horolezec, vodopád, modloslužobník atď.

## Referencie

Kategória:Jazyk
Kompromizmus

**Kompromizmus** (lat.) môže byť:
* kompromisné, ústupčivé riešenie
* kompromisníctvo.

## Externé odkazy
*
Hudobná kultúra

**Hudobná kultúra** je hudobná aktivita prispievajúca k pretváraniu zla na dobro a škaredého na krásu a zahrnujúca predovšetkým produkciu hudby, interpretáciu hudby a recepciu hudby.

## Externé odkazy
* 

Kategória:Hudba
Indická kultúra

**Indická kultúra** je jedno z centier kultúry Ďalekého východu; indický spôsob premeny zla na dobro, škaredého na krásne. 

Zložkami indickej kultúry je indické náboženstvo, hinduizmus, indické umenie, indická filozofia.

## Pozri aj

*indická filozofia
*hinduizmus
*kultúra Ďalekého východu
*indická mytológia
*indické náboženstvo
*Indické oblečenie
*sanskrit
*indické umenie


Súbor:Nimmatnama-i_Nasiruddin-Shahi_287.jpg|
Súbor:Ranakpur-temple.jpg|
Súbor:Jaisalmer-2.jpg|
Súbor:Gopuram-madurai.jpg|
Súbor:Indischer_Maler_um_1580_001.jpg|
Súbor:Taj_Mahal_in_March_2004.jpg|


## Externé odkazy
* 

Kultúra
Komputerizácia

**Komputerizácia**  je proces vytvárania a zavádzania počítačov (angl. computer) do všetkých sfér spoločenskej činnosti.

## Externé odkazy
* 

Kategória:Informatika
Aristotelovská logika

**Aristotelovská logika** je časť tradičnej logiky rozpracovaná Aristotelom a jeho nasledovníkmi; teória kategorického sylogizmu. Na aristotelovskej logike založil svoju botanickú a zoologickú taxonómiu Carl Linné.

## Externé odkazy
* 

Kategória:Logika
Indoeurópska kultúra

**Indoeurópska kultúra** je kultúra Indoeurópanov má pôvod v neolite, možno dokonca v mezolite. V období utvárania bola táto kultúra ovplyvnená vyššími kultúrami Blízkeho východu. Začína poslednými fázami rozptylu mohylovej kultúry.

## Pozri aj
* Indoeurópania
* Patriarchát

## Externé odkazy
* 

Kategória:Kultúra
Dialektická logika

**Dialektická logika** je výskum vývinu a zmien formálnej stránky poznávacích procesov v spojení s ich obsahovou stránkou. Pestuje sa v hegelovstve a marxizme.

## Literatúra
* E.V. Iljenkov, Miroslav Řehák: *Dialektická logika*. Pravda : Bratislava, 1977

## Externé odkazy
* 

Kategória:Logika
Dvojhodnotová logika

**Dvojhodnotová logika** je časť logiky, v ktorej sa výrokom a výrokovým formám priraďujú len dve pravdivostné hodnoty, a to pravda a nepravda. Dvojhodnotová logika je najdôležitejšia časť logiky z hľadiska praktického a filozofického.

## Externé odkazy
* 

Kategória:Logika
Komsomol

220px|náhľad|Komsomolský odznak

**Komsomol** po rusky *Kommunističeskij sojuz moloďoži* (*Коммунистический союз молодёжи*), najčastejšie skracované podľa prvých písmen ruského názvu na Komsomol (*KOMmunističeskij SOjuz MOLoďoži*), bola politická a výchovná organizácia sovietskej boľševickej strany. Oficiálny názov bol od roku 1922 Všezväzový leninský komunistický zväz mládeže (VLKSM, rusky: Всесоюзный Ленинский Коммунистический Союз Молодёжи).

Komsomol bola mládežnícka organizácia v Sovietskom zväze založená v roku 1918. Pôvodne bol určený pre mladých vojakov Červenej armády, ktorí boli príliš mladí na vstup do komunistickej strany.

Názov Komsomol sa potom ujal aj  v ďalších krajinách (republiky ZSSR, Maďarsko, Rumunsko) v zmysle komsomolcičiže mladí komunisti.

## Československý Komsomol
Československý Komsomol vznikol v roku 1921 a pôsobil ako samostatná organizácia KSČ, ktorá sa ním snažila osloviť mladú generáciu. Agitácia bola spočiatku sústredená na pracujúcich, učňovskú a žiacku mládež, na stredoškolákov a vysokoškolákov sa začínala orientovať až koncom 20. rokov 20 storočia. (Politická agitácia na  stredných školách bola zakázaná.)  

20. februára 1921 vznikol v Prahe na zlučovacom zjazde niekoľkých revolučných mládežníckych skupín Zväz komunistickej mládeže Československa (česky Svaz komunistické mládeže Československa - SKMČ). Ustanovujúci zjazd čs. Komsomolu považoval za svoj najvýznamnejší úlohu prispieť k založeniu čs. komunistickej strany, čo sa potom udialo 14. - 16. mája 1921 v Prahe odštiepením sa ľavicovej frakcie Česko-slovenskej sociálnodemokratickej strany (robotníckej) (ČSSD) a vznikom KSČ.

V dobe svojho vzniku mal Komsomol, podľa súčasnej Komisie mládeže ÚV KSČM, okolo 40 tisíc členov. Jeho tlačovým orgánom bol časopis Mladý komunista. Na II. zjazde (22.-24. januára 1922) bol zmenený jeho názov na Komunistický zväz mládeže Československa (KSMČ). 

Komsomol mal v tejto dobe na Slovensku malý vplyv a nízku členskú základňu. 4/5 jeho členov boli slovenskí Maďari. 

## Referencie


## Literatúra

* Tkadlečková, H.: Dejiny Komsomolu na Slovensku 1918 – 1938. Bratislava 1964.

## Iné projekty

## Externé odkazy
* 

Kategória:Sovietsky zväz
Kategória:Organizácie Komunistickej strany Sovietskeho zväzu
Deontická logika

**Deontická logika** alebo **logika normatívnych viet** je odvetvie logiky, ktoré skúma logickú štruktúru príkazov, zákazov a povolení, s ktorými klasická výroková alebo predikátová logika nedokáže plnohodnotne narábať. Napríklad výrok
:"Je povolené, aby ľudia fajčili."
je z hľadiska klasickej výrokovej logiky atomárny. To znamená, že výroková logika ho chápe ako ďalej nedeliteľný celok a nezaujíma sa o jeho vnútornú štruktúru. Deontická logika ide hlbšie a rozlišuje v tomto výroku dva komponenty: takzvaný **deontický operátor** "Je povolené, aby" a samotný výrok pod týmto operátorom "Ľudia fajčia".

V užšom význame pojem **deontická logika** označuje konkrétny logický kalkul skúmaný v rámci deontickej logiky vo vyššie uvedenom zmysle. Príkladom takého systému je kalkul D tiež známy ako *štandardná modálna logika*.

## História
Za prehistóriu modálnej logiky možno považovať úvahy nemeckého filozofa a matematika Gottfrieda Leibniza. Podľa Leibniza je *povinné* všetko to, čoho sa dobrý človek dopúšťa *nutne* a *povolené* je všetko to, čoho sa dobrý človek dopúšťa *možne*. Bez ohľadu na to, čo sa v týchto úvahách rozumie vágnym pojmom *dobrý človek* a bez ohľadu na ich pravdivosť, určite ide o tvrdenia, ktoré dávajú javy *príkazu* a *povolenia* do súvislosti s javmi *možnosti* a *nutnosti* a teda postulujú súvislosť medzi deontickou logikou a modálnou logikou.

Prvý formálny systém deontickej logiky bol navrhnutý Ernstom Mallym v dvadsiatych rokoch 20. storočia. O Mallyho systéme sa ale neskôr podarilo ukázať, že v ňom operátor príkazu kolabuje na operátor pravdivosti. To znamená, že v tomto kalkule je tvrdenie prikázané práve vtedy, ak je pravdivé. Formálne:
: \mathrm{O}A\Leftrightarrow A.
To je, samozrejme, v príkrom rozpore s intuitívnym chápaním príkazov a zákazov. Napríklad z toho, že prší, určite nevyplýva, že je pršanie prikázané.

Prvý prijateľný systém deontickej logiky navrhol v roku 1951 fínsky filozof G. H. von Wright v článku "Deontic Logic" vo filozofickom časopise Mind. Bol to práve von Wright, kto ako prvý použil pojem deontická logika. Od uverejnenia tohto kľúčového článku mnoho filozofov a informatikov skúma a tvorí systémy deontickej logiky. Dodnes predstavuje deontická logika najdiskutovanejšiu a najzaznávanejšiu oblasť logiky a to aj napriek záujmu širokej odbornej verejnosti.

## Pozri aj

* Modálna logika
* Norma (filozofia)

## Referencie
*G. H. von Wright, "Deontic logic", *Mind* vol. 60 (1951), pp. 1-15.

## Externé odkazy
*
*Mallyho deontická logika, Stanford Encyclopedia of Philosophy, 2004 (anlicky).

Kategória:Intenzionálne logiky
Elementárna logika

**Elementárna logika** je učenie o pojme,súde a úsudku - časť tradičnej logiky; časti logiky, ktoré sa vyučujú na stredných školách.

## Externé odkazy

* 

Kategória:Logika
Analógová komunikácia

**Analógová komunikácia ** je v pedagogike komunikácia využívajúca obrazné, metaforické alebo neverbálne vyjadrovanie. Opakom je digitálna komunikácia.

## Pozri aj

* funkčná asymetria hemisfér
* nonverbálna komunikácia

## Externé odkazy
* 

Kategória:Pedagogika
Kategória:Komunikácia
Jazyková kultúra

**Jazyková kultúra** (**kultúra jazyka**, **kultúra reči**, **kultúra slova**) je vo východoeurópskej lingvistickej tradícii cieľavedomá činnosť smerujúca k zveľadeniu (kultivovaniu) spisovnej formy jazyka a jazykových prejavov v nej realizovaných.

## Pozri aj
* Kultúrny jazyk

## Referencie


## Externé odkazy
* 

Kategória:Jazyk
Epistemická logika

**Epistemická logika** alebo **logika poznania** je neklasická logika, ktorá sa zaoberá poznaním.

Epistemická logika rozpoznáva, že tvrdenia tvaru:
* je známe, že... 
* som presvedčený, že...
majú systematické vlastnosti vhodné pre formálne skúmanie. Pomocou epistemickej logiky môžeme popísať a modelovať aj komplikované scenáre a situácie.

## Externé odkazy
* 

Kategória:Intenzionálne logiky
Jazyková komunikácia

**Jazyková komunikácia** je ústne alebo písomné sprostredkovanie informácií rečou. Podľa Voigta je komunikácia odovzdávanie informácie expedienta percipientovi, napríklad rozhovor dvoch ľudí, alebo čítanie novín.

## Externé odkazy
* 

Kategória:Jazykoveda
Kategória:Komunikácia
Erotetická logika

**Erotetická logika** alebo **erotamatická logika** alebo **interrogatívna logika** je časť logiky, ktorá skúma vety, pomocou ktorých vyjadrujeme otázky.

Otázka, vyjadrená opytovacou vetou, je súčasne i istou informáciou. 

Podľa spôsobu postavenia otázky delí erotetická logika otázky na voľné (rámcové) a prísne (piame). 

Používa typológiu otázok z rôznych hľadísk, napríklad z hľadiska neurčitosti premennej (oboru neurčitosti): rozhodovacie, doplňovacie, zisťovacie, explanačné, identifikačné atď. 

Odpovede sa delia z hľadiska logickej väzby otázok na logicky primerané a neprimerané, z hľadiska vzťahu k oboru úvahy na pravdivé a nepravdivé.

Logicky primerané sa členia na úplné, čiastočné a preplnené. 

## Referencie


## Externé odkazy
* 

Kategória:Logika
Jednosmerná komunikácia

**Jednosmerná komunikácia** je komunikácia medzi objektom *A* a *B*, keď existuje iba prenos informácie z objektu *A* na objekt *B* alebo iba prenos informácie z objektu *B* na objekt *A*.

## Externé odkazy
* 

Kategória:Informatika
Keltská kultúra

**Keltská kultúra** je významná súčasť európskej kultúry, ktorú vytvorili Kelti; tvorí ju keltské náboženstvo, keltská mytológia, keltské umenie.

Predpokladá sa, že keltská kultúra sa podieľala na utváraní halštatskej kultúry a vytvorila osobitný sloh v rámci laténskej kultúry.

## Externé odkazy
* 

Kategória:Kelti
Logika existencie

**Logika existencie** sa dnes podľa Scrutona volá logika kvantifikácie. Touto oblasťou logiky sa inšpiroval Frege. Kant oponoval ontologickému dóvodu, že existencia nie je
predikát (či vlastnosť), nepodarilo sa mu však rozviesť logiku, ktorá by tomuto faktu zodpovedala. ''Nezávisle od teórie vieme, že jestvuje koherentná logika, ktorou ovládame termíny ako "existuje". Vieme, že zo súdu "existuje niečo, čo nie je červené", vyplýva nepravdivé zovšeobecnenie "všetko je červené". Tradičná aristotelovská logika nevedela, akým spôsobom predstaviť tento vzťah.

## Externé odkazy
* 

Kategória:Logika
Literárna komunikácia

**Literárna komunikácia** je pôsobenie literatúry v spoločenskom obehu. Od procesu literárnej komunikácie sa očakáva sprostredkovanie estetickej informácie.

## Externé odkazy
* 

Kategória:Literatúra
Formálna logika

**Formálna logika** je veda o zákonoch deduktívneho poznania. Predmetom formálnej logiky je je jazykovo-logická forma. Aristoteles ju chápal ako náuku o formálnej správnosti myslenia alebo hovorenia. Formálna logika už predpokladá jazykové bytie na svete a robí toto jazykové bytie na svete predmetom určitej dodatočnej reflexie, pričom pozornosť zameriava na formálne štruktúry myslenia vôbec, na všeobecné podmienky správnosti. Ako dodatočné hovorenie o jazyku predpokladá formálna logika každodenný, bežný jazyk, a to v dvojakom zmysle:

* Bežný jazyk je koniec koncov jazyk, o ktorom logika hovorí. Logická analýza je analýza vždy už daného jazyka.

* Bežný jazyk je napokon jazyk, ktorým logika uvádza svoje pojmy a axiómy.

Formálna logika sa môže budovať len tak, že koniec koncov hovorí bežným jazykom o bežnom jazyku. Toto konštatovanie je dôležité. Ukazuje, že formálna logika nevyhnutne predpokladá bežný jazyk (resp. neanalyzovaný jazyk). Podľa Wittgensteina formálna abstraktná logická analýza principiálne nikdy nemôže celkom vystihnúť používanie jazyka, ktoré sa fakticky odohráva v jazykových hrách.

Z filozofického hľadiska je formálna logika formálna veda, ktorá sa často považuje za filozofickú disciplínu a kladie sa na miesto, ktoré jej vyhradil už Aristoteles: je organom (nástroj) filozofie, má teda inštrumentálny význam, pretože učí správne argumentovať a pomáha pri presnej analýze filozofických problémov.

Vyvinula sa prevažne humanitnej disciplíny v najstarších dobách cez štádium stredoveku až do novoveku, kedy logika svoj prevažne humanitný charakter pod vplyvom prírodných vied čiastočne stráca. Až do 30. rokov 20. storočia si však zachováva povahu prevažne teoretickej disciplíny, ktorej podnety prichádzajú síce z praxe, avšak značne sprostredkovane. Od 30. rokov dochádza k priamej aplikácii logiky v technike tak, ako to do tej doby dokázala snáď len matematika.

Predstaviteľmi formálnej logiky boli Aristoteles, Rudolf Carnap, Augustus De Morgan a Ludwig Wittgenstein.

## Externé odkazy
* 
* 

Kategória:Logika
Sociálna komunikácia

**Sociálna komunikácia** je oznamovanie v skupine ľudí, zdieľanie sa (sharing, mutual sharing).

## Externé odkazy
* 

 

Kategória:Sociológia
Laténska kultúra

thumb|Rekonštrukcia sídla z laténskej doby
**Laténska kultúra** bola hlavná archeologická kultúra laténskej doby v strednej a západnej Európe zhruba od 500/450 pred Kr. až po prelom letopočtu (na Slovensku: 450/400 pred Kr. – prelom letopočtu/6/10 po n.l.). Pre územie tejto kultúry sú pojmy laténska kultúra, laténska doba a mladá železná doba zhodné. Je to kultúra Keltov, a tým aj prvá kultúra a doba v dejinách strednej Európy, pri ktorej nesporne poznáme etnicitu jej nositeľov. Pomenovaná je podľa náleziska La Tène vo Švajčiarsku.

## Charakteristika
Keltské kmene obývali územie horného Rýna a Podunajska a na svojich výbojoch prenikali do oblastí antickej kultúry (poznatky antického sveta priniesli do Európy). Majú silnú vládnucu vrstvu bojovníkov a kňazov. Boli hutníci, kováči, najmä umeleckí remeselníci, využívali nové hmoty okrem bronzu a drahých kovov. V poľnohospodárstve používali železné radlice, kosy, rotačné mlynčeky na mletie zrna. Vyrábali nádoby na hrnčiarskom kruhu. Z tohto obdobia pochádza u nás prvá peňažná sústava (zlaté a strieborné keltské mince, spočiatku napodobenina gréckych). V 2. a 1. storočí pred Kr. budovali opevnené sídla, prvotné mestá (oppidá, napríklad bratislavské oppidum). Na prelome letopočtu sa rozvoj keltskej kultúry prerušil expanziou rímskeho impéria na sever a súčasnými posuvmi na juh germánskych kmeňov. Väčšina Keltov sa postupne uchýlila do novovzniknutých rímskych provincií (Noricum a podobne).

## Periodizácia
Periodizácií je veľa. Uvedené sú príklady:

Podľa archeológa O. Tischlera (podľa spôn a mečov):
* starší stupeň: ranolaténska spona s pätkou zahnutou späť
* stredný stupeň: stredolaténska spona (spona so spojenou konštrukciou)
* mladý stupeň: spony s rámcovým zachycovačom

Podľa prehistorika P. Reineckeho:
* fáza A (500 – 400 pred Kr.)
* fáza B (400 – 300 pred Kr.)
* fáza C (300 – 100 pred Kr.)
* fáza D (100 – prelom letopočtu)

Podľa P. Jakobstahla (podľa vývoja keltského umenia):
* raný štýl (450 – 350 pred Kr.)
* zrelá štýl = waldalgesheimský štýl (350 – 300 pred Kr.)
* plastický štýl (nedá sa presne datovať)

## Iné projekty

## Zdroj
* laténska kultúra. In: 

Kategória:Archeologické kultúry v Česku
Kategória:Archeologické kultúry v Maďarsku
Kategória:Archeologické kultúry v Rakúsku
Kategória:Archeologické kultúry v Rumunsku
Kategória:Archeologické kultúry na Slovensku
Kategória:Kelti
Kategória:Archeologické kultúry zo železnej doby
Technická komunikácia

**Komunikácia technická** alebo **strojová komunikácia** je komunikácia v technických systémoch (napr. v samočinných počítačoch). Podľa teórie komunikácie je tento typ komunikácie označovaný ako komunikácia „stroj-stroj“. Prenosový kanál predstavuje médium (kábel ale aj bezdrôtové technológie) pomocou ktorého sa uskutočňuje prenos informácií.

## Pozri aj
*Teória komunikácie

## Externé odkazy
* 

Kategória:Komunikácia
Kategória:Automatizácia
Filozofická logika

**Filozofická logika** je logika použitá pri skúmaní filozofických problémov, napr. v analytickej filozofii; logika zameraná na analýzu prirodzeného jazyka.

## Externé odkazy
*
Induktívna logika

**Induktívna logika** je v tradičnej logike disciplína, ktorá skúma logické procesy usudzovania od jednotlivého k všeobecnému. Predstavitelia tradičného induktivizmu, napr. John Stuart Mill, pokladali za úlohu induktívnej logiky analýzu procesov vyvodzovania všeobecného teoretického poznania z jednotlivého, empirického.

V dejinách logiky sa vyskytuje aj iná koncepcia predmetu induktivnej logiky, ktorá obmedzovala jej úlohu na analýzu logických kritérií overovania vedeckých tvrdení v rámci hypoteticko-deduktivnej metódy, ktorú sformuloval v 19. storočí anglický logik William Whewell a v súčasnej logike vedy sa značne rozšírila.

## Externé odkazy
* 

Kategória:Logika
Masová kultúra

**Masová kultúra** je typický produkt masovej spoločnosti vyznačujúci sa organizovaným spotrebným priemyslom a široko rozvetvenou sieťou masmédií.
Znakmi masovej kultúry majú byť podľa poľskej sociologičky Antoniny Kłoskowskej kvantita na úkor kvality, štandardizácia, masový príjemca, komercializácia, uniformita a najmä chápanie diela ako predajného tovaru. Podľa A. Plecnera ide o *súhrn produktov a druhov zábavy, ktoré sa rozširujú alebo vyrábajú prostriedkami masovej komunikácie a produkcie, predávajú sa ako  tovar a sú určené na spotrebu masovým publikom*. Na pojem masovej kultúry nadväzuje pojem populárna kultúra, ale nie je synonymný.

## Masová kultúra podľa U. Eca
Podľa Umberta Eca je masová kultúra antikultúra. Vzniká v dobe, keď účasť más na živote pospolitosti sa stáva stále zrejmejším javom historického kontextu, preto nie je prechodnou a obmedzenou úchylkou, ale stáva sa dokladom neodčiniteľného úpadku, o ktorom kulturne založený človek (pozostatok prehistórie, tvor na vyhynutie) nemôže podať svedectvo ináč ako v polohe úplnej skepsy a apokalypsy.

## Referencie

## Externé odkazy
* 
* 

Kategória:Sociológia
Kategória:Kulturológia
Klasická logika

**Klasická logika** je dvojhodnotová logika Aristotelova a jej zdokonalenie stoikmi a scholastikmi, ako aj odbor dvojhodnotovej logiky v matematickej logike, kde sa ďalej rozvíja a modernizuje. Takto chápaná klasická logika sa kladie proti neklasickej logike.

## Externé odkazy
* 

Kategória:Logika
Kombinatorická logika

**Kombinatorická logika** je jeden zo smerov matematickej logiky, zaoberajúci sa analýzou pojmov, ktoré sa v rámci klasickej matematickej logiky prijímajú bez ďalšieho skúmania. Patrí k nim pojem premennej, funkcie, pravidla substitúcie atď.

V klasickej matematickej logike sa používajú dva druhy pravidiel. Prvé sa formujú jednoducho a používajú sa bez akýchkoľvek ohraničení. Také je napríklad pravidlo modus ponens.

## Externé odkazy
* 

Kategória:Logika
Knižná kultúra

**Knižná kultúra** je oblasť kultúry, ktorá zahrnuje výrobu, distribúciu a pôsobenie knihy ako prostriedku kultivácie človeka alebo premeny spoločnosti na kultúrne spoločenstvo. Dôležitou súčasťou knižnej kultúry sú knižnice.

## Externé odkazy
* 

Kategória:Knihy
Kategória:Kultúra
Kategória:Knižničná a informačná veda
Moderná kultúra

**Moderná kultúra ** je kultúra, ktorá priniesla presadenie sa univerzalizujúcej tendencie ako dominantnej a
jedine platnej.

## Externé odkazy
* 

Kategória:Kultúra
Komunikant

**Komunikant** môže byť:
* účastník komunikácie, pozri komunikácia
* člen komunikačnej sústavy (vysielač alebo prijímač) spojený s iným členom komunikačnej sústavy spájacím kanálom, pozri komunikačná sústava

## Externé odkazy
*
Mykénska kultúra

[náhľad|Levia brána v [Mykény|Mykénach.]]
**Mykénska kultúra** (alebo **Mykénska civilizácia**) bola poslednou fázou doby bronzovej v starovekom Grécku, ktorá trvala približne od roku 1750 do roku 1050 pred Kr. Predstavuje prvú vyspelú a výrazne grécku civilizáciu v pevninskom Grécku so svojimi palácovými štátmi, mestskou organizáciou, umeleckými dielami a systémom písania. Mykénčania boli autochtónni Gréci, ktorých kontakt s minojskou Krétou a inými stredomorskými kultúrami pravdepodobne podnietil k rozvoju vlastnej sofistikovanejšej sociopolitickej kultúry. Najvýznamnejším náleziskom boli Mykény, podľa ktorých je pomenovaná kultúra tejto doby. Medzi ďalšie centrá moci, ktoré sa objavili, patrili Pylos, Tiryns, Midea na Peloponéze, Orchomenos, Téby, Atény v strednom Grécku a Iolcos v Tesálii. 

Mykénski Gréci zaviedli niekoľko inovácií v oblasti strojárstva, architektúry a vojenskej infraštruktúry, pričom pre mykénsku ekonomiku bol nevyhnutný obchod v rozsiahlych oblastiach Stredozemného mora. Ich slabičné lineárne písmo B ponúka prvé písomné záznamy o indoeurópskej gréčtine a ich náboženstvo už obsahovalo niekoľko božstiev, ktoré možno nájsť aj v olympijskom panteóne. Mykénske Grécko bolo ovládané elitnou bojovníckou spoločnosťou a pozostávalo zo siete štátov zameraných na palác, ktoré vyvinuli rigidné hierarchické, politické, sociálne a ekonomické systémy. Na čele tejto spoločnosti stál kráľ, známy ako *[[Anax|wanax]]*.

Mykénské Grécko zaniklo rozpadom kultúry doby bronzovej vo východnom Stredomorí, po ktorom nasledoval grécky temný stredovek, prechodné obdobie bez záznamov, ktoré viedlo k archaickému Grécku, kde došlo k významným posunom od centralizovaných k decentralizovaným formám sociálno-ekonomickej organizácie. (vrátane rozsiahleho používania železa).

Na území Slovenska sa približne v tomto čase vyskytovali napr. otomanská kultúra a maďarovská kultúra, ktoré boli mykénskou kultúrou ovplyvňované.

## Externé odkazy
* 


Kategória:Dejiny Grécka
Kategória:Archeologické kultúry
Komunikátor

**Komunikátor** je osoba alebo skupina osôb, ktoré recipientom sprostredkujú informácie, názory a zábavu alebo sa na ich sprostredkovaní podieľajú. Napríklad moderátor rozhlasovej stanice, pouličný predavač alebo doručovateľ novín. V užšom zmysle sa za komunikátora považuje jedinec z organizácie produkujúcej masmediálne obsahy, ktorý má možnosť tieto obsahy ovplyvňovať. Pritom potenciál vplyvu je pri jednotlivých komunikátoroch rozdielny podľa postavenia.

## Externé odkazy
* 

Kategória:Komunikácia
Modálna logika

**Modálna logika** je odvetvie logiky, ktoré skúma logickú štruktúru *nutnosti* a *možnosti*, s ktorými klasická výroková alebo predikátová logika nedokážu plnohodnotne narábať. Napríklad výrok
:„Je možné, že slnko práve prestalo svietiť.“
je z hľadiska klasickej výrokovej logiky atomárny. To znamená, že výroková logika ho chápe ako ďalej nedeliteľný celok a nezaujíma sa o jeho vnútornú štruktúru. Modálna logika ide hlbšie a rozlišuje v tomto výroku dve komponenty: takzvanú **logickú modalitu** "Je možné, že" a samotný výrok pod modalitou "Slnko práve prestalo svietiť".

V užšom význame pojem **modálna logika** označuje konkrétny logický kalkul študovaný v rámci modálnej logiky vo vyššie uvedenom zmysle. Tak napríklad kalkul K tiež známy ako *normálna modálna logika* alebo kalkuly S4 a S5 sú modálne logiky.

Naopak, v širšom význame slova sa pojem **modálna logika** používa pre celú triedu intenzionálnych logík akými sú napríklad deontická logika, doxastická logika, epistemická logika, temporálna logika, dynamická logika ale aj modálna logika vo význame uvedenom na začiatku.

## Jazyk
Abeceda jazyka väčšiny modálnych logík obsahuje:
*konečnú alebo spočítateľnú množinu atomárnych symbolov.
*niektoré štandardné spojky výrokovej logiky, ako \{\rightarrow,\leftrightarrow,\neg,\vee,\wedge\}.
*a symbol \Box, ktorý vo výrokoch zastupuje modalitu nutnosti. Teda formula \Box\,\varphi sa číta "Nutne \varphi" alebo "Je nutné, že \varphi".

Syntaktické pravidlá definujúce množinu formúl sú konštrukčné pravidlá pre spojky výrokovej logiky a navyše pravidlo pre konštrukciu formúl s modalitou:
*ak \varphi je formula, potom aj \Box\,\varphi je formula.

V takto vybudovanom jazyku sa definuje symbol \Diamond, ktorý zastupuje modalitu možnosti, ako syntaktická skratka:
:\Diamond\,\varphi\Leftrightarrow_{\!_{\mathit{def}}}\neg\Box\neg\varphi
Táto definícia vychádza z pozorovania, že možnosť pravdivosti tvrdenia je iba nenutnosť jeho nepravdivosti. Alternatívne sa dá jazyk modálnych logík budovať tak, že sa symbol pre modalitu možnosti \Diamond vezme ako súčasť abecedy a symbol pre modalitu nutnosti \Box sa pomocou neho definuje ako syntaktická skratka:
:\Box\,\varphi\Leftrightarrow_{\!_{\mathit{def}}}\neg\Diamond\neg\varphi
čo opäť vychádza z pozorovania, že nutnosť pravdivosti nejakého tvrdenia, je iba nemožnosť jeho nepravdivosti. Formula \Diamond\,\varphi sa číta ako "Je možné, že \varphi". V takomto jazyku sa dajú úsporne a prehladne zapísať aj veľmi komplikované tvrdenia. Napríklad formula 
:\Box\,\Diamond\,\varphi\leftrightarrow\Diamond\,\Box\,\Diamond\,\varphi
sa číta "Tvrdenie \varphi nutne možné vtedy a len vtedy ak je možné nutne možné."

## Externé odkazy
* 

Kategória:Intenzionálne logiky
Mohylové kultúry (Európa)

**Mohylové kultúry** alebo nepresne **mohylová kultúra** je súhrnné označenie pre akékoľvek kultúry strednej bronzovej doby (strednej podľa stredoeurópskeho datovania), pre ktoré bolo typické pochovávanie pod mohylovým násypom (ktoré sa inak ako také používalo aj v iných kultúrach a aj v skorších obdobiach).

Patria sem:
*a) kultúry od Alsaska na západe, severného úpätia Álp na juhu zhruba po Hesensko na severe + kultúry v Karpatskej kotline, teda najmä:
**mohylová kultúra v užšom zmysle-južné Nemecko
**emslandsko-oldenburská skupina 
**lüneburská skupina
**meklenburská skupina
**predlužická kultúra (al. skupina) – v Poľsku a sev. Morave
**karpatská mohylová kultúra
**stredodunajská mohylová kultúra
**ďalšie archeologické skupiny v juhovýchodnej Karpatskej kotline
*b) v širšom zmysle aj kultúry tzv. severskej bronzovej doby (teda severné Nemecko, severné Poľsko, Pobaltie, Dánsko a južná Škandinávia)

Tieto kultúry (ad a) ) boli zavŕšením rozsiahlych zmien v hospodárskom a kultúrnom vývoji, sprevádzanom klimatickými zmenami (zhoršenie počasia) na území dovtedy jestvujúcich kultúr. Tieto kultúry zrejme vznikli v Nemecku pri Rýne a odtiaľ sa šírili najmä na juhovýchod.

## Slovensko
Na Slovensku sa vyskytovala:
*karpatská mohylová kultúra
*stredodunajská mohylová kultúra

Príbuzné mohylovým kultúram boli aj pilinská kultúra, otomanská kultúra a severopanónska kultúra.

Kategória:Archeologické kultúry v Česku
Kategória:Archeologické kultúry v Maďarsku
Kategória:Archeologické kultúry v Rakúsku
Kategória:Archeologické kultúry v Rumunsku
Kategória:Archeologické kultúry na Slovensku
Kategória:Archeologické kultúry z bronzovej doby
Konštruktivistická logika

**Konštruktivistická logika** je smer v logike, ktorý pripúšťa existenciu objektov len vtedy, ak sa dajú (podľa určitých pravidiel) skonštruovať. Konštruktivistická logika neuznáva nepriamy dôkaz
(zákon vylúčenia tretieho) v nekonečných množinách.

## Externé odkazy
* 

Kategória:Logika
Filozofický komunizmus

**Filozofický komunizmus** je smer v chápaní a zdôvodňovaní komunizmu v Nemecku v rokoch 1842-1843, ku ktorému sa hlásil Georg Herwegh, Moses Hess, K. Grün a i., a ktorý sa usiloval spojiť názory mladohegelovcov (najmä Feuerbacha) s prvkami utopického socializmu a úlohami sociálnych, predovšetkým protifeudálnych premien.

Označenie *filozofický komunizmus* použil Friedrich Engels.

## Externé odkazy
* 

Kategória:Filozofické smery
Neklasická logika

**Neklasická logika** je súhrn logických systémov, ktoré sa nejakým spôsobom odchyľujú od klasickej logiky.

## Externé odkazy
* 

Kategória:Logika
Sovietsky komunizmus

**Sovietsky komunizmus** je najdôkladnejšia praktická alternatíva k trhovému hospodárstvu, ktorá bola vytvorená v Sovietskom zväze po roku 1917. 

Niektoré črty sovietskeho systému boli prevzaté vo východnej Európe a v Číne. V sovietskom komunizme štát vlastní všetku pôdu a väčšinu kapitálu, stanovuje mzdy a väčšinu cien a riadi mikroekonomické fungovanie ekonomiky.

## Externé odkazy
* 

Kategória:Komunizmus
Obkjektívna logika

**Objektívna logika** je podľa Hegela časť logiky, ktorá skúma pojem.

## Externé odkazy
* 

Kategória:Logika
Postmoderná kultúra

**Postmoderná kultúra** je nový spôsob artikulácie pohybu a prebývania, prinajmenšom euroamerického, človeka vo svete, identifikovaný zvláštnym vzťahom voči modernej kultúre. Postmoderná kultúra prichádza s novým spôsobom zvýznamňovania sveta, ktorý sa prejavil zreteľne najprv v umení, neskôr aj vo vedení a náboženstve. Je to kultúra geneticky spojená s pozíciami kontrakultúry a subkultúr 50. a 60. rokov 20. storočia, ktoré sa časom zmenili na dominantné orientačné body. Postmoderná kultúra je určená silným pritakávaním komunikatívnemu pluralizmu kultúr a dištanciou voči moderne, bez toho, že by modernu celkom vylučovala z hry. Snáď najnápadnejšou črtou postmoderného spôsobu zvýznamňovania sveta je zmysel a cit pre rozdiely, najmä v porovnaní so zmyslom modernizmu pre jednotné a identické.

Postmoderná kultura je ne-auratická (nevytvára okolo seba auru jedinečnosti a neopakovateľnosti, ktorá by ju odlišovala od všednosti každodenného sociálneho života). Neoddeľuje sa od bežnej sociálnej sféry,
miznú rozdiely medzi vyššou a populárnou kultúrou, medzi profesionálnou a populárnou kritikou, medzi autorom a príjemcom, autorom a dielom. To má za následok tvrdú diskvalifikáciu avantgardy v postmodernej kultúre, pretože funkciu *avantgardy* plní celá postmoderna.

## Pozri aj
* postmoderná filozofia
* postmoderna
* postmoderné umenie
* postmoderná veda

## Externé odkazy
* 

Kategória:Kultúra
Právna logika

**Právna logika** je formálnologický výskum pravidiel, ktorými sa riadi právne myslenie.

## Externé odkazy
* 

Kategória:Právo
Praveká kultúra

**Praveká kultúra** je prvá, najdlhšia, najmenej známa, prehistorická (bez písomných dokladov) epocha vo vývoji kultúry, ktorá bola spätá s prvotnopospolnou spoločnosťou, v ktorej človek prechádzal od zberačstva potravy k lovectvu a menil sa postupne na pastiera, poľnohospodára a remeselníka. Najstaršie nálezy pozostatkov kultúry dnešného človeka typu homo sapiens pochádzajú z doby pred 40&nbsp;tisíc rokov. Na pravekú kultúru nadväzuje staroveká kultúra.

## Pozri aj
*Staroveká kultúra
*Mágia
*Mýtus
*Náboženstvo
*Pravek
*Praveké umenie

## Externé odkazy
* 

Kategória:Kultúra podľa obdobia
Kategória:Pravek
Predikátová logika

**Predikátová logika** = predikátový počet = predikátový kalkul = logika kvantifikátorov = logika predikátov = logika funkcionálna, je formálny systém, časť logiky vyšetrujúca spôsoby, ktorými z formulí vznikajú výroky pomocou kvantifikátorov a logických spojok. Predikátová logika sa zaoberá tak otázkami dokázateľnosti, ako aj pravdivosti. Je rozšírením výrokovej logiky o kvantifikátory a predikátové symboly popisujúce vzťahy (relácie) z univerza.
Okrem bežného predikátového počtu existujú aj predikátové počty vyšších rádov, v ktorých je povolená nielen kvantifikácia objektových premenných, ale aj kvantifikácia predikátov.

## Syntax
Jazyk obsahuje:
* Logické spojky: ¬, Λ, V, →, ↔ 
* Kvantifikátory: \exists, \forall 
* Premenné: x, y, z, ... x_{1},y_{1}, ...  
* Konštanty (funkčné symboly s aritou 0):  a, b, c, ...
* Funkčné symboly (horný index k značí aritu funkčného symbolu; k>1): f^k, g^k, x_{1}^k, ...   
* Predikátové (funkcionálne) symboly (horný index k značí aritu predikátového symbolu; k>1):  P^k, Q^k, R^k ...
* Pomocné symboly  ( , ), [, ], ,, 

## Súvisiace články
Predikátová logika prvého rádu

## Externé odkazy
* 

Kategória:Matematická logika
Utopický komunizmus

**Utopický komunizmus** je sociálna utópia o komunistickej prestavbe spoločnosti.

## Externé odkazy
* 

## Pozri aj

*komunizmus
*utopický socializmus
*utopizmus
*Wilhelm Weitling

Kategória:Ideológie
Pražská kultúra

**Pražská kultúra** je súčasť stredoeurópskej kultúry, z výraznými prvkami nemeckej, židovskej a českej kultúry.

## Externé odkazy

* 

Kategória:Kultúra
Stoická logika

**Stoická logika** je súčasť učenia stoicizmu zahrňujúca teóriu poznania, gramatiku, poetiku a teóriu hudby.

## Externé odkazy
* 

Kategória:Logika
Kategória:Stoicizmus
Vedecký komunizmus

**Vedecký komunizmus** je súčasť marxizmu-leninizmu, obsahujúca učenie o triednom boji proletariátu za nastolenie komunistickej spoločnosti, o stratégii a taktike tohto boja.

## Pozri aj
* triedny boj
* komunizmus
* marxizmus-leninizmus
* proletariát
* komunistická strana
* antikomunizmus
* filozofický komunizmus
* sovietsky komunizmus
* utopický komunizmus
* marxizmus
* komunistická morálka
* socializmus

## Externé odkazy
* 

Kategória:Komunizmus
Kategória:Marxizmus
Predkolumbovská kultúra

thumb|Taironský zlatý predmet
**Predkolumbovská kultúra** je kultúra (resp. **predkolumbovská civilizácia** je civilizácia) amerického kontinentu od počiatkov až do príchodu Európanov, v podstate teda do objavenia Ameriky Krištofom Kolumbom 1492 (a niekoľko desaťročí potom). Ak sa kultúra chápe ako archeologická kultúra, hovoríme o **predkolumbovských kultúrach** (množné číslo).

Americký kontinent nemal autochtónne obyvatelstvo; prichádzalo sem v rôznych migračných vlnách, rôznymi smermi a v rozličných obdobiach. Novoprišlí obyvatelia boli mongoloidného typu, až neskôr časť z nich Európania nesprávne nazvali Indiánmi.

## Pozri aj
* americká kultúra
* Indiáni
* Olmékovia
* Paleoindiáni

## Iné projekty

Kategória:Archeologické kultúry
Kategória:Indiáni
Kategória:Predkolumbovské kultúry
Komutácia

**Komutácia** (lat.) je zámena; premena striedavého prúdu na jednosmerný prúd.

## Externé odkazy
* 

Kategória:Latinské výrazy
Kategória:Elektrina
Tradičná logika

**Tradičná logika** je formálna logika, ktorá skúma všeobecné ľudské zákony správneho budovania a spájania myšlienok pri uvažovaní (zákon totožnosti, zákon protirečenia, zákon vylúčenia tretieho, zákon dostatočného dôvodu) a ich aplikáciu pri myšlienkových postupoch, všeobecne ľudské formy myslenia (súd a pojem) a formy spájania myšlienok pri usudzovaní (indukcia, tradukcia, analógia, dedukcia), pravidlá dokazovania a vyvracania.

Zakladateľom tradičnej logiky je Aristoteles.

Niekedy sa hovorí, že tradičná logika je logika, ktorá vznikla v stredoveku na základe Aristotelovej logiky.

## Zdroj
* 

Kategória:Logika
Pravdepodobnostná logika

**Pravdepodobnostná logika** je logika, ktorej predmetom sú pravdepodobnostné výroky, nezávisle od toho, či sa pravdepodobnosť pokladá za vlastnosť jednotlivého výroku (vtedy sa mu
pravdepodobnosť pripisuje ako medzihodnota medzi pravdou a nepravdou), alebo za hodnotenie vzťahu dvojice normálnych dvojhodnotových vyrokov. 

Na rozdiel od teórie pravdepodobnosti nie je v pravdepodobnostnej logike hlavnou požiadavkou vymedzenie pravdepodobnosti presným číslom. Logický aparát budovaný na tomto základe sa používa na približné hodnotenie hypotéz, a to nie prostredníctvom ich porovnávania so skutočnosťou, ale prostredníctvom iných výrokov. vyjadrujúcich naše poznatky. Napríklad v závislosti od zhody hypotézy *Zajtra bude pršať* s meteorologickými údajmi možno hovoriť o vysokom alebo nízkom stupni jej pravdepodobnosti. Teda stupeň pravdepodobnosti hypotézy je funkciou dvoch argumentov: samej hypotézy a jestvujúcich poznatkov. Pravdepodobnosti zložených hypotéz, keď sú známe pravdepodobnosti výrokov, z ktorých sa
hypotézy skladajú, sa vo všetkých systémoch pravdepodobnostnej logiky počíta podľa pravidiel matematického počtu pravdepodobnosti (pozri: teória pravdepodobnosti). Prvadepodobnostná logika je teda jednou z interpretácii tohto počtu. V súčasnosti sa aparát pravdepodobnostnej logiky
najväčšmi využíva v induktívnej logike.

## Externé odkazy
* 

Kategória:Matematická logika
Kategória:Pravdepodobnosť
Kultúry popolnicových polí

thumb|Príklad urnového hrobu
**Kultúry popolnicových polí** (nesprávne **kultúra popolnicových polí**) je súhrnné označenie stredoeurópskych kultúr mladej bronzovej doby a neskorej bronzovej doby na základe toho, že mali spoločné tzv. **popolnicové polia**, teda príbuzné prejavy v pohrebnom ríte, ktorý spočíval v žiarových hroboch (napriek názvu tak popolnicových (urnových), ako aj bezpopolnicových (bezurnových) žiarových hroboch). Kultúry popolnicových polí netvoria jeden kultúrny komplex. V tomto období vznikajú zárodky neskorších dodnes známych národov, najmä Keltov a Ilýrov.

## Rozdelenie
Kultúry popolnicových polí delíme na niekoľko kultúrnych okruhov, hlavné sú: 
* okruh lužickej kultúry
* okruh juhonemeckých popolnicových polí
* okruh stredodunajských popolnicových polí (sem patrí: velatická kultúra, podolská kultúra, čakanská kultúra (=čačianska kultúra))
* okruh juhovýchodných popolnicových polí (sem patrí: pilinská kultúra, kultúra Suciu de Sus, kyjatická kultúra, gávska kultúra)

## Charakteristika
Žiarový spôsob pochovávania bol známy v starej bronzovej dobe v niektorých kultúrnych oblastiach (najmä na strednom a dolnom Dunaji) sa v strednej bronzovej dobe postupne rozširoval na ďalšie územia. Od začiatku mladej bronzovej doby až po neskorú bronzovú dobu (13. storočie pred Kr. – 8. storočie pred Kr.) sa stal na rozsiahlom území všeobecným prejavom popolnicového i bezpopolnicového pochovávania od Britských ostrovov až po Balkán a na druhej strane po Pyrenejský polostrov.

V období popolnicových polí nastali významné zmeny v hospodárskej, politickej a sociálnej oblasti, sprevádzané prudkým vzrastom počtu obyvateľstva. Rozvoj remesiel (metalurgia bronzu) a obchodu podporoval rast sociálnej diferenciácie, *politickú* a vojenskú nadvládu kmeňových náčelníkov a vojenských vodcov, ktorých vonkajším prejavom sily a nadvlády sú bohato vybavené hroby – mohyly – stojace v protiklade k nenáročným plochým hrobom prostého ľudu.

## Kultúry popolnicových polí na Slovensku

Na Slovensku sa vyskytovali tieto kultúry popolnicových polí: lužická kultúra, velatická kultúra, čakanská kultúra, podolská kultúra, pilinská kultúra, kultúra Suciu de Sus, kyjatická kultúra, gávska kultúra. Sú to všetky kultúry, ktoré sa v mladej a neskorej bronzovej dobe na Slovensku vyskytovali.

## Zdroje
* popolnicové polia. In: 
* 

## Iné projekty

Kategória:Archeologické kultúry v Česku
Kategória:Archeologické kultúry v Maďarsku
Kategória:Archeologické kultúry v Rakúsku
Kategória:Archeologické kultúry na Slovensku
Kategória:Archeologické kultúry na Ukrajine
Kategória:Archeologické kultúry z bronzovej doby
Súdne konanie

**Súdne konanie** je procesná činnosť súdu, účastníkov a zúčastnených osôb v čase od podania
návrhu po jeho právoplatné vybavenie.

Občianske súdne konanie je spôsobom riešenia sporov medzi dvomi (príp. i viacerými) osobami. V trestnom konaní treba dokazovať najmä, či sa skutok stal a či tento skutok má znaky trestného činu, kto tento skutok spáchal a z akých pohnútok, závažnosť činu vrátane príčin a podmienok jeho spáchania, osobné pomery páchateľa v rozsahu potrebnom na určenie druhu a výmery trestu, následok a výšku škody spôsobenú trestným činom, príjmy z trestnej činnosti a prostriedky na jej spáchanie, ich umiestnenie, povahu, stav a cenu.

Kategória:Súdy